28 1772. 



Quaecunque Cl. Pallas in Spicilegio V. p.32. de 

 hac nostra Diomedea inemorat, ea libenter mea facio; nisi 

 quod Rostri tubum conicum lateralem multum a cylindricis 

 tubis narium, qui in Procellariis observantur, differre repere- 

 rim et ideo haec duo genera avium prorsus distinguenda esse 

 sentio, id tamen haud negans, eas in aliis momentis similes 

 sibi invicem esse. Diomedea Albatrus plumarum colore ma- 

 ximum inconstans est. Maximas magis albas, nigro undulatas 

 reperi, minores vero magis fuscas observavi unde credidi, me 

 colligere posse, has juniores illas vero aetate paulo provec- 

 tiores esse. 



Captae hamis vivae, irascuntur vehementer; et inter se 

 omni vi pugnant rostrique ingentis ictibus sese appetunt. 

 Novem una hora captae hamo et vervecinae pellis frusto pro 

 esca affixo, quum in navem essent depositae nunquam avo- 

 lare potuerunt, ideoque eas liberas deambulare vel potius ti- 

 tubare in instabili navi sivimus; ut eo melius pugnas earum 

 spectare possemus. Ea specimina quae Cl. Pallas Petropoli 

 vidit, fuere minora; utpote vix 5 unciarum rostro instructa; 

 in nostris speciminibus rostra usque ad 7 unciarum longitu- 

 dinem excreverunt. In maximis alae expansae ultra 10 ped. 

 in minoribus circiter 7 ped. erant Iongae. 



Observatio. Avis haec certe maximis inter aequaticas 

 annumeranda. Constanter supra undas volitat alis expan- 

 sis, praedae ex piscibus et molluscis inhians, nunquam ae- 

 thera scandit. Habitat sine ullo dubio extra Tropicos 

 (non intra Tropicos Pelagi) in Oceano australi uni- 

 verso. Statura Pelecani Onocrotali, sed nequaquam Pelecani 

 Aquili, a quo toto coelo differt. Diomedea demersa ad hoc 

 genus referri nequit sed potius separatim genus novum con- 

 stituit vel ad alias referenda. Diomedea chrysostoma p.38. 

 et Diomedea palpebrata p.89. utique ad Diomedeas referen- 

 dae. Vidi et quasdam Diomed. Albatros toto dorso alarum- 

 que tectricibus rufescentibus, quas postmodum examinavi et 



